જોકે મને તો રાત્રે જ ખબર પડી ગઈ હતી કે તમારો મૂડ લાવવા તમારા તકીદરમાં મારો લેખ વાંચવાનો લેખ લખાયો હશે અને વાંચતાં ચા પીતાં હશો તો ગરમ ચા ઠંડી થવા માટે પ્રયાણ કરતી હોય અને ચા પર જે તર વળું-વળું થઈ ચોળાયેલા શર્ટ જેવી કરચલી બની હોય એવી કરચલી આપની આંખ નીચે પડવા લાગશે અને પછી ખીજમાં આપના જ હાથમાં રહેલા ‘મિડ-ડે’માં દેખાતા મારા ચહેરા પર થોડી ચા ઢોળાશે. પણ આટલો ગુસ્સો સારો નહીં બૉસ, કારણ કે તમારી બૅન્કની પાસબુક વાંચશો તો મારો લેખ ક્યાંય ચડિયાતો લાગશે. ૧૨૮ રૂપિયાનું બૅન્કબૅલેન્સ જોઈને આપનો જીવ નથી બળતો? તમે યાર મને મૂળ વાત ભુલાવી દો છો. હા, તો રામને ખબર જ નહોતી કે સવારે જે ધનુષ્ય તોડી સીતાને મેળવી એને લઈને ૧૪ વર્ષનો વનવાસ થશે અને એમાં સીતાએ તેમની પાસે પેલા સુવર્ણમૃગની માગણી કરી અને પ્રભુ તરત જ ઊપડ્યા એમાં રામાયણ સરજાયું. (બોધ : પત્ની કોઈ પણ ચીજ મગાવે તો તુરંત જ કિક નહીં મારવાની, થોડી રાહ જોવાની. બોધ પૂરો. જય હિન્દ.) એમાં સીતાનું અપહરણ અને રાવણ સાથે યુદ્ધ. આ બધાં દુ:ખની રામને ક્યાં કલ્પના હતી એટલે ન જાણ્યું... મારા મતે જો રામે લગ્ન જ ન કર્યા હોત તો રાવણ સાથેના યુદ્ધની બબાલ જ ઊભી ન થઈ હોત અને મિત્રો તમને પ્રાઇવેટ વાત જણાવી દઉં કે રાવણે કરેલાં કૃત્યોની માફી માગવી હતી, પણ દસમાંથી કયા મોઢે માફી માગવી એની મૂંઝવણ થઈ એટલે માંડી વાળ્યું અને પ્રભુ રામે યુદ્ધ એ જ કલ્યાણની નીતિ અપનાવી. (કલ્યાણને બદલે આપને ડોમ્બિવલી કે થાણે રાખવું હોય તો છૂટ.) આખું યુદ્ધ જિતાડવામાં